Koronavirus gee Klitschko dwarsklap | Netwerk24
Die voormalige bokskampioen Vitali Klitschko. Foto: Getty Images
Klitschko (49), wat deesdae die burgemeester van Kiif in Oekraïne is, het dié nuus op sy Facebook-blad bekend gemaak.
"Vriende! Die koronavirus het my op die mees ongeleë tyd bekruip. Ek is positief vir Covid-19 getoets," het Klitscho geskryf.
Volgens hom was hy baie versigtig, maar het hy ook hospitale besoek en dis moontlik dat hy die siekte dalk daar opgetel het.
Klitschko was in sy dae as geldbokser die swaargewigbokskampioen van die Wêreldboksraad en die Wêreldboksorganisasie.
Hy was in 2012 die laaste keer in aksie toe hy Manuel Charr in Moskou in die vierde ronde uitgeslaan het.
Klitschko het onder andere ook vir Corrie Sanders in 2004 met 'n tegniese uitklophou in die agtste ronde in Los Angeles verslaan.